Η επικοινωνία με την Οικοδεσπότη ήταν άριστη ακόμα και πριν κλείσω το συγκεκριμένο κατάλυμα. Εκτός αυτού, προθυμοποιήθηκε να μου κάνει μια σημαντική εξυπηρέτηση που αφορούσε το έγκαιρο check in, ενώ στην ερευνά μου πιο πριν πολλοί δεν δέχτηκαν. Η τοποθεσία άριστη, επάνω σε κεντρικό δρόμο και 2 λεπτά από το μετρό (2 στάσεις για Σύνταγμα). Υπήρχε λιγάκι ο θόρυβος της κίνησης εφόσον μιλάμε για την Βασιλίσσης Σοφίας, αλλά αυτό είναι στον καθένα πως είναι μαθημένος. Εμάς προσωπικά δε μας ενόχλησε καθόλου τη νύχτα. Διέθετε μέσα τα πάντα, καθώς και πολλά έξτρα. Δεν υπήρχε κάτι που να χρειαστήκαμε και να μη το είχε. Μόνο ο καναπές του σαλονιού για τον ύπνο του τρίτου ατόμου ήταν κάπως κατηφορικός όταν άνοιγε, με αποτέλεσμα να τον κρατήσουμε κλειστό όπως είναι κανονικά. Από θέμα καθαριότητας μπορώ να πω σε πάρα πολύ καλή κατάσταση, καθώς επίσης τα σεντόνια και οι πετσέτες μοσχοβολούσαν. Θα το ξανά προτιμήσω χωρίς δεύτερη σκέψη.